జేక్ ఫ్రేజర్-మెక్‌గుర్క్

జేక్ మాథ్యూ ఫ్రేజర్-మెక్‌గుర్క్ (జననం 11 ఏప్రిల్ 2002) ఆస్ట్రేలియన్ అంతర్జాతీయ క్రికెటర్. ఆయన వన్డే, టి 20 ఐ క్రికెట్‌లో ఆస్ట్రేలియా జాతీయ క్రికెట్ జట్టుకు ప్రాతినిధ్యం వహిస్తాడు. మెక్‌గుర్క్  సౌత్ ఆస్ట్రేలియా, మెల్‌బోర్న్ రెనెగేడ్స్, ఢిల్లీ క్యాపిటల్స్, శాన్ ఫ్రాన్సిస్కో యునికార్న్స్ తరపున ఆడుతున్నాడు.

మెక్‌గుర్క్ గతంలో విక్టోరియా, దుబాయ్ క్యాపిటల్స్ తరపున ఆడాడు. ఆయన తన ఫస్ట్-క్లాస్, లిస్ట్ ఏ, ఐపీఎల్‌ అరంగేట్రంలో అర్ధశతకం సాధించాడు.

దేశీయ కెరీర్
ఫ్రేజర్-మెక్‌గుర్క్ 2019–20 షెఫీల్డ్ షీల్డ్‌లో విక్టోరియా తరపున 2019 నవంబర్ 12న  ఫస్ట్-క్లాస్ అరంగేట్రం చేశాడు. ఆయన 2019–20 మార్ష్ వన్డే కప్‌లో విక్టోరియా తరపున నవంబర్ 17న లిస్ట్ ఎ అరంగేట్రం చేశాడు.

ఫ్రేజర్-మెక్‌గుర్క్  2020–21 బిగ్ బాష్ లీగ్ సీజన్‌లో మెల్‌బోర్న్ రెనెగేడ్స్ తరపున 2020 డిసెంబర్ 12న తన ట్వంటీ20 అరంగేట్రం చేశాడు. ఆయన 2023 అక్టోబర్ 8న 29 బంతుల్లోనే అత్యంత వేగవంతమైన లిస్ట్-ఏ సెంచరీ సాధించి ఎబి డివిలియర్స్ పేరిట  31 బంతుల రికార్డును అధిగమించాడు. మెక్‌గుర్క్ 2024 ఐపీఎల్‌ సీజన్‌లో ఢిల్లీ క్యాపిటల్స్ తరపున ఆడి అరంగేట్రంలో లక్నో సూపర్ జెయింట్స్‌పై 35 బంతుల్లో 55 పరుగులు చేశాడు. ఆయన సీజన్‌లో 9 ఇన్నింగ్స్‌లలో 234 స్ట్రైక్ రేట్‌తో 32 ఫోర్లు & 28 సిక్సర్లతో 330 పరుగులతో  చేశాడు.

అంతర్జాతీయ కెరీర్
ఫ్రేజర్-మెక్‌గుర్క్ డిసెంబర్ 2019లో 2020 అండర్-19 క్రికెట్ ప్రపంచ కప్ కోసం ఆస్ట్రేలియా జట్టులో చోటు దక్కించుకున్నాడు. అయితే  జట్టు పర్యటన సందర్భంగా కోతి గోకడంతో అతను టోర్నమెంట్ నుండి ముందుగానే నిష్క్రమించాల్సి వచ్చింది.

ఫ్రేజర్-మెక్‌గుర్క్ మే 2024లో 2024 ఐసీసీ పురుషుల టీ20 ప్రపంచ కప్ టోర్నమెంట్ కోసం ఆస్ట్రేలియా జట్టులో రిజర్వ్ ప్లేయర్‌గా ఎంపికయ్యాడు. ఆయన 2024 జూలై 15న సెప్టెంబర్‌లో జరిగిన ఇంగ్లాండ్, స్కాట్లాండ్‌లలో వైట్-బాల్ పర్యటన కోసం ఆస్ట్రేలియా జట్టుకు ఎంపికయ్యాడు. ఆయన 2024 సెప్టెంబర్ 4న స్కాట్లాండ్‌పై ఆస్ట్రేలియా తరపున తన టీ20ఐ అరంగేట్రం చేసి అరంగేట్రంలో 0 పరుగులకు ఔటై చేసి టీ20ఐ అరంగేట్రంలో డకౌట్ అయిన ఆస్ట్రేలియా తరపున మొదటి టాప్ 6 బ్యాటర్ అయ్యాడు. ఆయన సెప్టెంబర్ 2024లో ఇంగ్లాండ్‌పై తన తొలి అంతర్జాతీయ అర్ధ సెంచరీని సాధించాడు.

 మూలాలు 

వర్గం:ఆస్ట్రేలియా క్రికెట్ క్రీడాకారులు
వర్గం:2002 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు